Claudiu Năsui: Agresiunea pe care a făcut-o Florin Cîțu revocând unilateral un ministru USR PLUS este, în continuare, de neînțeles.
Ministrul Economiei spune că miniștrii USR PLUS nu s-au răzgândit în privința premierului Florin Cîțu, deși au participat la ședința de Guvern. Claudiu Năsui: Faptul că ne-am dus la ședința de Guvern nu a schimbat ceva. Claudiu Năsui: O ceartă pe cine este ministru, ci pe reforme și pe capacitatea de a reforma un sistem care chiar de 30 de ani funcționează în mod greșit.
Claudiu Năsui a spus, vineri, că mesajul președintelui USR, Dan Barna, a fost foarte clar și nu s-a schimbat nimic în ceea ce îl privește pe Florin Cîțu."Faptul că ne-am dus la ședința de Guvern nu înseamnă că s-a schimbat ceva. Agresiunea pe care a făcut-o premierul Florin Cîțu revocând unilateral un ministru USR PLUS este, în continuare, de neînțeles, mai ales în contextul în care Vlad Voiculescu începuse o luptă cu mafia din sistemul de sănătate de stat, o mafie care a pătruns foarte puternic în acest sistem (…) capabilă să facă orice pentru a-și atinge interesele“, a spus Năsui.Ministrul Economiei este de părere că "degeaba ne supărăm din când în când atunci când se întâmplă câte o tragedie națională, ieșim în țară și cerem schimbarea, dacă în momentul când vine schimbarea ea nu poate fi înfăptuită", afirmând că miza nu este "o ceartă pe cine este ministru, ci pe reforme și pe capacitatea de a reforma un sistem care chiar de 30 de ani funcționează în mod greșit“.Claudiu Năsui a mai spus că în ședința membrilor USR PLUS s-a reiterat faptul că Florin Cîțu nu are susținerea Alianței în acest moment, iar Dan Barna, la ședința de partid, i-a cerut demisia premierului.Întrebat dacă miniștrii USR PLUS iau în calcul revocarea din Guvern dacă Florin Cîțu nu demisionează, Claudiu Năsui a spus că "toate lucrurile astea trebuie stabilite în forurile de conducere statutare ale Alianței USR PLUS, să stabilim un curs care să nu trădeze electoratul nostru“.